JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Kas Iisrael saab vähemusvalitsuse?
USA ei pea Iisraeli asundusi illegaalseks
ÜROs taas Iisraeli-vastased resolutsioonid
Sinivalge partei juhi Benny Gantzi tähtaeg valitsuse moodustajana
lõppes kolme ööpäeva eest
ja saate lindistamise ajaks polnud veel teada,
kas see tal ka õnnestus.
Juba varem sai selgeks, et valitsust, kus osaleks ka Likudi blokk,
ehk selget enamusvalitsust poleks Gantz suutnud moodustada.
Nii püüdis ta viimase õlekõrrena teha valitsust,
kus osaleksid vasakparteid, Liebermani juhitud Israel Beiteinu
ja Ühendatud Araabiaparteid.
See oleks olnud niisiis selge vähemusvalitsus,
mille töövõimalused oleksid olnud äärmiselt väikesed,
kuna vastas on kindel ja jõuline enamusopositsioon.
Iisraeli presidendil on voli nimetada valitsuse moodustaja,
kuid ta ei saa siiski otsustada, milline saab olema valitsuse koosseis.
President Rivlin tõdeski Gantzile, et tal pole midagi selle vastu,
kui araabia parteide toel vähemusvalitsus moodustatakse.
Ta rõhutas siiski samas. et kahtleb sellise valitsuse toimivuses,
ja teiseks ei lahenda see Iisraeli sisepoliitilisi probleeme,
vaid pigem võimendab neid.
President ütles Gantzile jõuliselt,
et tema nägemuse järgi võiks luua Likudi ja Sinivalge ühisvalitsuse.
"Tehke ära ja moodustage see. Meil on juba piisavalt valimisi olnud."
Nii Gantz kui Lieberman kinnitasid siiski ühehäälselt,
et selle eesmärgiks
ongi vaid ära hoida kolmandad järjestikused valimised Iisraelis.
Peaminister Netanyahu sõnul
on Iisraeli kolmele araabiaparteile toetuv valitsus
juba ette nurjumisele määratud. Tema sõnul on riigi ajalugu näidanud,
et Iisraeli araabiaparteid ei toeta valitsust,
mis peab võitlema palestiinlaste ja ka teiste terrorirühmituste vastu.
Tema sõnul kujutavad tänastegi araabiaparteide juhid
juba praegu ohufaktorit, kui arvestada kogu Iisraeli julgeolekut,
sest sõdade süttides on nad alati nõudnud,
et Iisraeli sõdureid süüdistataks sõjakuritegudes.
Mitmed poliitkommentaatorid vaatlevad asja sellestki perspektiivist,
et Gantz ja Lieberman loodavad peaministri peatset kohtuasja,
mil võib koost laguneda ka tema Likudi blokk
ja sealt vabaneb gruppe Gantzi juhitud Sinivalgete sekka.
USA Iisraeli-meelne poliitika
sai esmaspäeval, 18. novembril taas uue ja erilise pöörde,
mis tekitas kohe jõulist vastuseisu nii palestiinlastelt kui araabiamaadelt.
USA välisminister Pompeo kohtus peaminister Netanyahuga
ja teatas, et president Trumpi arvates
pole Iisraeli asundustegevus Läänekaldal
vastuolus rahvusvahelise õigusega.
Viimati võttis USA seisukoha
Läänekalda ja Ida-Jeruusalemma osas president Obama ajal
ja siis kuulutas viimane mainitud alad
Iisraeli poolt illegaalselt okupeerituks.
Nii tühistas president Trump taas kord Obama aegse otsuse.
Peaminister Netanyahu sõnul oli palestiinlaste Islamidžihaad
hakanud distantseeruma Gazat valitsevast Hamasist
ja tegi pigem omi otsuseid
tulistada rakette Iraanilt saadud juhiste järgi
kui koordineeris tegevust Hamasiga.
Kuigi Iraan rahastab ja varustab relvadega mõlemat,
näitab Hamas üha vähem soovi Iisraeli rünnata,
sest juudiriigi armee vasturünnakud on Hamasile suurt kahju teinud.
Hamas pidi siiski osalema Islamidžihaadi kõrval tulistamises,
sest vastasel juhul oleks ta kaotanud Iraani toe nii rahaliselt kui sõjaliselt
Iraani relvasaadetised Gazasse ja ka Islamidžihaadile
toimuvad üksnes Hamasi kaudu.
Poliitilised atentaadid,
näiteks džihaadirühmituse juhi Baha Abu Ata vastu,
on alati Lähis-Ida kultuuri juurde kuulunud,
ja sellele viitas ka peaminister Netanyahu,
signaliseerides teistelegi eri terrorirühmituste juhtidele:
"Saame teid kätte, kus te ka poleks. Kasvõi voodist."
Ta viitas täppisrünnakule, kus tapeti dzihaadijuht
oma korrusmajakodu ülakorrusel perekonna keskel.
Majas ei hävinenud muid kortereid, peale Baha Abu Ata oma.
Suurbritannia peaminister, Brexiti möllus võitlev Boris Johnson
tõstis esile ühe oma põhivastase,
Tööparteid juhtiva Jeremy Corbyni avaldused,
mis on antisemitismi maiguga.
Johnson rääkis kohaliku Juudi Agentuuri juhile Yaakov Herzogile,
et Briti juutide kaitsmisest saab üks tema valitsuse prioriteete.
Valitsus on kahekordistanud selleks määratud eelarvet
juba 30 maakonnas
ning jätkab tööd mõistmise, hariduse ja sallivuse edendamiseks.
Just Inglismaa Tööparteis
on viimastel aastatel jõulist antisemitismi esinenud,
mis on viinud selleni, et juutide seas on hakanud tekkima selge soov
Iisraeli kolimise suhtes.
Just seda tahab peaminister Johnson ära hoida
ja solvab seetõttu oma poliitilist oponenti Corbynit,
nimetades just antisemitismi tõttu Tööparteist paremtiiba deserteerunud
lord Manni oma valitsuse sõltumatuks antisemitismi-vastaseks nõunikuks.
ÜRO peaassamblee kiitis taas heaks põhimõttelise otsuse,
mille järgi Jeruusalemma Templimäge hakatakse tulevikus kutsuma
vaid selle araabiakeelse nimega Haram es Sharif ehk Uhke Pühamu.
Resolutsiooni poolt hääletas 154, vastu kaheksa
ja 31 olid kas ära või jätsid hääletamata.
See oli vaid üks kaheksast Palestiina-meelsest resolutsioonist,
kuid selles eitati ühemõtteliselt Iisraeli ja juutide ajaloolisi õigusi
nii Jeruusalemmale kui Templimäele.
ÜROs peetakse Templimäge
islami tähtsuselt kolmandaks pühapaigaks
ja seepärast viitab sõna 'Templimägi'
islami mõtlemise järgi, mida ÜRO toetab, juudi templitele
ning jätab seega mulje,
nagu oleks seal kunagi asunud juutidele püha tempel.
Islami nn ajaloolise õpetuspraktika järgi,
mis on tegelikult vaid mõnikümmend aastat vana,
olevat seal ajaloo vältel paiknenud ainult islami mošeed,
millest kaks on säilinud.
Sellised olid tänased uudised.
Paluge rahu Jeruusalemmale, Iisraelile ja tervele Lähis-Idale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee